ועדת הכספים, כנסת 25, פרוטוקול מספר 18, 2022-12-27 00:00

משה גפני: שלום, צוהריים טובים, אני רוצה לפתוח את ישיבת ועדת הכספים

משה גפני:  אני רק רוצה לספר לכולם שפנו אלי כמה חרדים ואמרו שהם יבקשו החזר מרשות המסים בגלל שהייתה כתבה היום ב"כלכליסט", הכתבה שאנחנו כבר מורגלים אליה כל יום, על כך שחילוני משלם פי שש מסים מחרדי

משה גפני:  הם פונים לרשות המסים לבקש החזר בגלל שהם משלמים מס הכנסה ומשלמים מסים כחוק

משה גפני:  אין רובריקה כזאת של חרדי שמשלם פחות, לכן הם פונים לרשות המסים לבקש החזר

משה גפני:  אין דבר כזה שחרדי משלם פחות ומישהו אחר משלם יותר

ולדימיר בליאק: יש מספרים מאחורי הכתבה

ולדימיר בליאק:  אם הוא משלם פחות, למה צריך להחזיר לו?     

משה גפני: טעו לגביו, הוא לא משלם פחות, הוא משלם אותו דבר כמו שאתה משלם, כמו כל אחד

משה גפני:  הקריקטורה הזאת ב"הארץ" אחרי שב"דה מרקר" הייתה כתבה שילד חרדי מקבל יותר מאשר ילד בחינוך הממלכתי – פשוט שקרים שהולכים אחד אחרי השני

ולדימיר בליאק: לא תמיד, אני מסכים

משה גפני: תדעו, ואני אומר את זה לכל הכתבים האלה, לעיתונים האלה ולפוליטיקאים, אנחנו לא מפחדים מכם

משה גפני:  אתם חושבים שתפחידו אותנו בזה

משה גפני:  שנה וחצי שתקתם בגלל שחשבתם שאני אלך איתכם

משה גפני:  קיבלתי תדמית כזאת שאני הולך עם גני גנץ, שאני הולך עם יאיר לפיד

ולדימיר בליאק: התייחסות עניינית יש לך?     

משה גפני:   אני לא הלכתי איתכם

משה גפני:  עכשיו הגיעה שעת הנקמה

משה גפני:  אפילו אם כל יום תכתבו בעיתונים נגדנו לא נפחד מכם, אבל תיזהרו שזה לא יגיע לאלימות, שלא יהיה מצב שכשיראו ילד חרדי ברחוב ינהגו כלפיו באלימות

משה גפני:  הכל שקר, פשוט שקר מוחלט

נעמה לזימי:  ומי בינתיים ברשימות השחורות?     

ינון אזולאי: אנחנו היינו שנה פלוס ברשימות השחורות

ולדימיר בליאק: לא הייתם בשום רשימות שחורות, תפסיקו לבלבל את המוח

ינון אזולאי: תסתכלו מה עשיתם בתקציבי החינוך שלנו, גמרתם אותנו בשנה הזאת

ינון אזולאי:  דאגתם לחתולים ולא לילדים חרדים

ינון אזולאי:  הילדים החרדים הם פחות מחתולים בשבילך

יסמין פרידמן: אף אחד לא דיבר על הילדים שלך, מה אתה ממציא עכשיו?   

משה גפני: לקחתי פריבילגיה כיושב ראש הוועדה כדי להגיד את מה שאמרתי

משה גפני:  המסר שלי הוא שאנחנו לא מפחדים מהעיתונים האלה

נעמה לזימי: נוער להטב"י מפחד, הרב גפני

משה גפני: שמעת אותי בעניין הזה?     

נעמה לזימי: חלילה, אני רק אומרת שתשים לב איפה עוד יש הדרה

ינון אזולאי: הם שכחו שלשליח חב"ד שהניח תפילין נתנו מכות ברחוב רק בגלל ההסתה שלהם

ולדימיר בליאק: אתם שודדים את הקופה הציבורית

ינון אזולאי: אתה לא מתבייש להגיד שאנחנו שודדים את הקופה הציבורית?     

ולדימיר בליאק: לא, אני לא מתבייש

ינון אזולאי: עם כל הכבוד, אנחנו חיים פה בזכות ולא בחסד

משה גפני: פנייה 23-017 – משרד הרווחה

תאיר ראבוחין: הפנייה התקציבית נועדה להעברת עודפים משנת התקציב 2021 לשימוש בשנת התקציב 2022 בסך של 33,940 אלפי ₪

משה גפני: זה עודפים?         

תאיר ראבוחין: עודפי קורונה

משה גפני: מי בעד אישור פנייה מס' 23-017, מי נגד, מי נמנע?     

משה גפני: פנייה מס' 23-017 אושרה

משה גפני: פנייה מס' 225 – הוצאות שונות, הסדר כספי למשפחות עולי תימן, המזרח והבלקן

דן נימני: הפנייה נועדה לתקצוב סך של 24 מיליון ₪ בהתאם להחלטת ממשלה מס' 891 מיום 22 בפברואר 2021 שעניינה הסדר כספי למשפחות עולי תימן, המזרח והבלקן אשר עניין ילדיהן נידון במסגרת ועדות

ולדימיר בליאק: זה חלק מההסדר או כל ההסדר?     

נעמה לזימי: הייתה הארכה לזה מזמן, למה לא הבאתם את זה?     

דן נימני:    הבאנו את זה לפני למעלה מארבעה חודשים

שולמית אלוני: יכול להיות שהפנייה הגיעה לפני זמן ואת ההשלמות של החומרים עשיתם לאחרונה

שולמית אלוני:  אנחנו לא מפרסמים פניות שלא נעשו להן השלמות של החומרים

שולמית אלוני:  פרסמנו ברגע שהתקבלו ההשלמות, לא משנה מתי הפנייה הגיעה במקור

משה גפני: מי בעד אישור פנייה מס' 225, מי נגד, מי נמנע?     

משה גפני: פנייה מס' 225 אושרה

משה גפני: פנייה מס' 295 – הוצאות פיתוח

יגאל גואטה: הפנייה התקציבית נועדה לתקצוב הרשאה להתחייב בסך של 113 מיליון ₪ עבור פרויקט שיקום קרקעות מזוהמות

יגאל גואטה:  מדובר בתקצוב הרשאה לפרויקט שיקום קרקעות מזוהמות בטרם השיווק שלהן למגורים

ולדימיר בליאק: איפה?     

ינון אזולאי: ברמת השרון?     

יגאל גואטה: זה לא ברמת השרון

יגאל גואטה:  יש פנייה אחרת לרמת השרון

יגאל גואטה:  זה בעיקר בבסיסי צה"ל המפונים אבל גם במטמנות

יגאל גואטה:  יש את מטמנת יבנה, בסיס תובלה טירת הכרמל, צריפין, חבצלת השרון, סירקין, מט"ש אשדוד, נחל אבטח

משה גפני: מה עם רמת השרון?     

יגאל גואטה: יש לנו פנייה אחרת בעניין הזה

ינון אזולאי: יש אותה בעודפים

משה גפני: מי בעד פנייה מס' 295, מי נגד, מי נמנע?     

משה גפני: פנייה מס' 295 אושרה

משה גפני: פניות מס' 302,303 – המוסד לביטוח לאומי

בן אבא: הפנייה נועדה לתקצוב סך של 647,800,000 שקלים עבור הגדלת השתתפות אוצר המדינה בגביית דמי ביטוח לאומי לשנת 2022

בן אבא:  זו הגדלה של שיפוי אוצר המדינה את המוסד לביטוח לאומי בגין השתתפות בדמי גביית ביטוח בפועל

בן אבא:  לפי חוק הביטוח הלאומי יש השתתפות של אוצר המדינה בגבייה של ביטוח לאומי – האחוזים נמצאים בסעיף 32

בן אבא:  יש תוספת לגבייה בגין עצמאים ובגין הכנסות מלא עצמאים, כשבנוסף יש שיפוי אחוזי ביחס לגבייה

משה גפני: אני מבקש שיבוא מישהו מהמוסד לביטוח לאומי

משה גפני:  פניות מס' 304,305 – בית הנשיא

דן נימני: הפנייה התקציבית נועדה לתקצוב סך של 3,626 אלפי ₪ בהוצאה עבור אירוח נשיא ארצות הברית ביידן והתאמת התקציב לביצוע בפועל

ינון אזולאי: כמה סך האירוח עלה?     

ג'ירייס גהשאן: שוריין מיליון 300, מתוכו שולם מיליון 281

ג'ירייס גהשאן:  בדרך כלל יש פער בין מועד הקמת ההזמנה למועד התשלום, אבל במקרה הזה יותר מ-95% שולם

משה גפני: מי בעד פניות מס' 304,305, מי נגד, מי נמנע?     

משה גפני: פניות מס' 304,305 אושרו

משה גפני: פנייה מס' 313 – הדיור הממשלתי

דן נימני: הפנייה התקציבית נועדה לתקצוב סך של 49,924 אלפי ₪ בהוצאה עבור מימוש החלטת ממשלה מס' 2392 מיום ה-4 בינואר 2015 שעניינה פינוי שטחי מחנות צה"ל מאזורי ביקוש והמשך מעבר אמ"ן ותקשוב לנגב

דן נימני:  מדובר על הסכם של הממשלות לשיווק והעתקת מחנות בכדי להתאים את התקציב לקצב התקדמות הפרויקטים

ינון אזולאי: מתי מסתיימת כל התכנית?     

דן נימני: 	יש לנו כמה פרויקטים שהמרכזיים בהם הם קרית המודיעין וקרית התקשוב

דן נימני:  האכלוס של קרית המודיעין הוא סביב 2028, האכלוס של קרית התקשוב הוא סביב 2025

דן נימני:  בנוסף לזה יש שיווק של שוהם שלוש ושיווק מחנות, כששני הפרויקטים המרכזיים זה מרה"ס ואופק רחב

דן נימני:  אופק רחב אמור להיות ב-2028, הפרויקט האחרון במרה"ס אמור להיות ב-2028

יסמין פרידמן: זה גם בנגב?     

דן נימני: לא

דן נימני:  מרה"ס זה בצפון, בדרום ובמרכז

דן נימני:  בכל אזור יש מחנה אחד

משה גפני: אבל יש פה כסף למעבר צה"ל לנגב

מיכאל ביטון: זה אמ"ן

מיכאל ביטון:  סוף סוף אמ"ן בא לנגב

מיכאל ביטון:  לא ויתרנו

משה גפני: מי בעד אישור פנייה מס' 313, מי נגד, מי נמנע?     

משה גפני: פנייה מס' 313 אושרה

משה גפני: פנייה מס' 312 – הדיור הממשלתי

משה גפני:  אתם אמנם מדברים פה על בינוי בתי המשפט, אבל אתם צריכים לדאוג גם לבינוי בתי הדין הרבניים

משה גפני:  אני לא אעכב את הפנייה הזאת בגלל שאנחנו נמצאים בסוף השנה האזרחית ויש בעיה, אבל אני מבקש שתשבו עם בתי הדין הרבניים

משה גפני:  עם כל הכבוד, גם שם צריך לתת שירות נורמאלי, גם שם הבניין צריך שיהיה נורמאלי

משה גפני:  זה לא בסדר שבדיור הממשלתי דואגים רק לבתי המשפט ולא לבתי הדין הרבניים

יגאל גואטה:  אני אעביר את המסר למינהל הדיור הממשלתי

משה גפני: אנשים באים לקבל שירות בבתי הדין הרבניים על פי החוק, אנשים דתיים ושאינם דתיים

משה גפני:  נמצאים שם כשנחל עובר מתחת, בדיוק כמו שהיה בחיפה

משה גפני:  בשנה הבאה, ככל שאהיה חבר או יושב ראש הוועדה, אני לא אעשה לכם הנחות

משה גפני:  דיברה איתי הסמנכ"לית מדם ליבה

משה גפני:  אני מבקש שתשבו איתם

מיכאל ביטון: שיופיע בתקציב המדינה לשנת 2023

משה גפני: אם לא רוצים לתת שירות, תגידו

משה גפני:  יש החלטות של הכנסת

מיכאל ביטון: נבדוק אתכם בתקציב המדינה

דן נימני: פנייה מס' 312 נועדה לתקצוב סך של 155,114 אלפי ₪ בהרשאה להתחייב עבור פרויקטי בינוי של מינהל הדיור הממשלתי, לפי הפירוט הבא: תקצוב סך של 18 מיליון ₪ בהרשאה להתחייב עבור פרויקט בינוי הביטוח הלאומי, תקצוב סך של ארבעה מיליון ₪ בהרשאה להתחייב עבור פרויקט הקריה המחוזית בנצרת, תקצוב סך של 69 מיליון ₪ בהרשאה להתחייב עבור פרויקט משרד המשפטים בקרית בן גוריון, תקצוב סך של 2,814,000 ₪ בהרשאה להתחייב עבור פרויקט התביעה המחוזית בירושלים, תקצוב סך של 12,300,000 ₪ בהרשאה להתחייב עבור פרויקט הדיפו בקרית בן גוריון, ותקצוב סך של 29 מיליון ₪ עבור הארכת חכירה במתחם דימול בתל אביב

ולדימיר בליאק: למה בביטוח הלאומי אין מיקום?       

דן נימני: זה בירושלים איפה שהוא

דן נימני:  אני לא יודע איפה המיקום המדויק

ינון אזולאי: תסביר לי את 6

דן נימני: למינהל הדיור הממשלתי יש שני סוגים של נכסים

ינון אזולאי: מה יש שם ספציפית?     

דן נימני: משרד הבריאות יושב שם

דן נימני:  מדובר על שכירות מעיריית תל אביב

ינון אזולאי: למה לא לבנות?     

דן נימני: מינהל הדיור עשה את התחשיב של זה לעומת בנייה והגיע למסקנה ברורה בהקשר הזה

ינון אזולאי: בתכנית מס' 2 יש  בינוי של שני בתי משפט, נכון?     

דן נימני: טבריה וצפת

ינון אזולאי: כמה הבינוי סך הכל?     

דן נימני: שני בתי המשפט זה 20 מיליון

ינון אזולאי: 20 מיליון סך הכל?     

דן נימני: זו השלמה

עידו חי: בסוף מדובר בהשלמה לפרויקטים שנפרסים על פני כמה שנים

עידו חי:  מדובר בהשלמות אחרונות לפרויקטים האלה

ינון אזולאי: מתי יסיימו את הבנייה?         

עידו חי: יש את טבריה ואת צפת שאמורים להסתיים ולקבל את הנכס כבר בתחילת שנה הבאה

אימאן ח'טיב יאסין: איפה המבנה של הביטוח הלאומי יהיה?     

דן נימני: בכניסה לעיר

דן נימני:  הם בונים מבנה חדש במתחם של המבנה הישן

משה גפני: מי בעד אישור פנייה מס' 312, מי נגד, מי נמנע?     

משה גפני: פנייה מס' 312 אושרה

משה גפני: רביזיה

משה גפני:  פניות מס' 322-325 – משרד התיירות

נעם שרלו בגריגה: הפנייה התקציבית נועדה לתקצב את משרד התיירות בסך של 24,250,000 ₪ בהוצאה וסך של 144,800,000 ₪ בהרשאה להתחייב עבור פיתוח תשתיות תיירות

נעם שרלו בגריגה:  המזומן מגיע בהתאם לביצוע, הוא כנגד הרשאות שחויבו בשנים עברו

נעם שרלו בגריגה:  ההרשאות ניתנות פה בהתאם למספר החלטות ממשלה

יסמין פרידמן: לאיזה אזורים זה מיועד?     

מיכאל ביטון: אילת, עכו

משה גפני: הגולן, הגליל

מיכאל ביטון: מקומות ראויים בהחלט

משה גפני: החברה להגנת ים המלח

משה גפני:  מי בעד אישור פניות מס' 322-325, מי נגד, מי נמנע?     

משה גפני: פניות מס' 322-325 אושרו

משה גפני: פניות מס' 326,327 – משרד התיירות

נעם שרלו בגריגה: הפנייה התקציבית נועדה לתקצוב סך של 5,750 אלפי ₪ בהוצאה עבור התאמת תקציב המשרד לביצוע בתקציבי המינהלה, השיווק, ההשקעות והתכנון ועבור השלמת תקצוב הסכם מדינת ישראל עם הבהאים שקובע שהבהאים משקיעים בתשתיות תיירות שפתוחות לציבור בחינם ומדינת ישראל משיבה להם בתשלומי המע"מ

ינון אזולאי: מה מטרות השינוי בתכנית מס' 2?     

נעם שרלו בגריגה: יש שם תקצוב של נוהל שיווק אירועים רבי משתתפים

ינון אזולאי: איפה מורי הדרך בתמונה? האם אתם עכשיו מתחילים להחזיר אותם יותר למשרד? מה קורה איתם?     

חנוך ברש: אין פה תקצוב של מורי הדרך

ינון אזולאי: אבל זאת התכנית שלהם

חנוך ברש: הפנייה בשבוע שעבר דנה במורי הדרך

חנוך ברש:  לבקשת חברת הכנסת אימאן ח'טיב יאסין שלחתי פירוט לוועדה לגבי כל הסיורים שבוצעו

חנוך ברש:  תקצבנו את זה בשתי פעימות

חנוך ברש:  פעימה ראשונה של 10 מיליון ₪ בוצעה החל מפברואר השנה והסתיימה עכשיו, פעימה שנייה שהתחייבנו עליה של 15 מיליון ₪ מתחילה להתבצע בדצמבר השנה ותהיה במהלך שנת 2023

ינון אזולאי: פה זה סיוע נקודתי לעיר אילת?     

חנוך ברש: התקצוב בתכנית הזאת מיועד לאירועים בהתאם להחלטת ממשלה

משה גפני: מי בעד אישור פניות מס' 326,327, מי נגד, מי נמנע?         

משה גפני: פניות מס' 326,327 אושרו

משה גפני: פנייה מס' 359 – עידוד הקמת בתי מלון, חוק עידוד השקעות הון ותמיכות לבתי מלון

נעם שרלו בגריגה: הפנייה התקציבית נועדה לתקצב שינויים פנימיים בסך של 2,350 אלפי ₪ עבור תמיכת משרד התיירות לעידוד הקמת בתי מלון לפי חוק עידוד השקעות הון

נעם שרלו בגריגה:  מכיוון שהקמת בתי מלון עורכת מספר רב של שנים, אנחנו נותנים את האישור מספר שנים מראש ואז משלמים לפני אבני דרך

ינון אזולאי: זה לכל הארץ מלבד הרצליה ותל אביב?     

נעם שרלו בגריגה: נכון

משה גפני: מי בעד פנייה מס' 359, מי נגד, מי נמנע?     

משה גפני: פנייה מס' 359 אושרה

משה גפני: פנייה מס' 293 – רשויות פיקוח

ידידיה גרינוולד: הפנייה נועדה לתקצב סך של 12

ידידיה גרינוולד: 6 מיליון בהרשאה בהתאם להחלטת ממשלה עבור פיתוח כלכלי בחברה הבדואית בנגב

ידידיה גרינוולד:  התקציב הזה עובר ליחידה לשילוב האוכלוסייה הבדואית בנגב

ידידיה גרינוולד:  בפנייה יש גם תקציב של הרשות להגנת הצרכן, ארבעה תקנים לקראת הפתיחה של מערכת "אל תתקשר אלי"

ינון אזולאי: מה זה פרויקט "אל תתקשר אלי"? זה פרויקט חדש שאתם עושים?     

משה גפני: מאיזה תקציב הנושא של הבדואים בנגב? זה מההסכם עם רע"ם?     

ידידיה גרינוולד: מכוח החלטת ממשלה לחברה הבדואית בנגב

אימאן ח'טיב יאסין: זה תכנית 550 שמיועדת לחברה הבדואית

ידידיה גרינוולד: התקציב פה מועבר מתוך התקציב שהוקצה לחברה הבדואית והחברה הערבית

משה גפני: החלטת ממשלה גם הייתה אצל ביבי

אימאן ח'טיב יאסין: אנחנו מדברים על ההחלטה האחרונה

משה גפני: יש תכנית חומש שאישרתי פה בנושא של האוכלוסייה הבדואית

משה גפני:  מי בעד אישור פנייה מס' 293, מי נגד, מי נמנע?     

משה גפני: פנייה מס' 293 אושרה

משה גפני: פניות מס' 296-298 – המשרד להגנת הסביבה

ליהי צלאל: 	הפנייה נועדה עבור מימון של פרויקטים של המשרד להגנת הסביבה

ליהי צלאל:  בנוסף ל-40 אלפי ₪ יש 370 אלפי ₪ בהרשאה להתחייב עבור הפעילות של המשרד להגנת הסביבה והקרן לשמירת הניקיון

ינון אזולאי: כמה סך הכל יש בקרן לשמירת הניקיון?     

קרן יצחקי פרוכטמן: 1

קרן יצחקי פרוכטמן: 2

ינון אזולאי: כמה היה בתחילת השנה? כמה הכנסות היו לקרן עד עכשיו?     

קרן יצחקי פרוכטמן: בחשבון ההטמנה, שזה החשבון הגדול, יש בסביבות ה-500 מיליון שקל בשנה

נעמה לזימי:  כמה סך הכל יש היום בקרן?     

קרן יצחקי פרוכטמן: נצברו שם יתרות שעדיין לא חייבנו בסך של 1

קרן יצחקי פרוכטמן: 2

ינון אזולאי: מה פירוש שלא חייבתם אותם?     

קרן יצחקי פרוכטמן: הם הוקצו לתכנית האסטרטגית של תכנית הפסולת ל-2030 אבל בפועל עדיין לא חויבו

ינון אזולאי: למה התייחס דוח מבקר המדינה כשהוא כתב שיש משהו כמו ארבעה או חמישה מיליארד?     

קרן יצחקי פרוכטמן: מה שמבקר המדינה לקח בחשבון זה את כל הכספים שכבר התחייבנו לרשויות

ינון אזולאי:  איך התחייבתם על חמישה מיליארד אם יש רק 1

ינון אזולאי: 2?     

קרן יצחקי פרוכטמן: 1

קרן יצחקי פרוכטמן: 2 זה מה שעדיין לא הקצינו

מיכאל ביטון: אין התחייבויות על ה-1

מיכאל ביטון: 2

ינון אזולאי: יש לכם תכנית עבודה?     

קרן יצחקי פרוכטמן: יש את התכנית האסטרטגית

נעמה לזימי: של בערך חצי מיליארד בשנה?     

קרן יצחקי פרוכטמן: בסביבות ה-550 הם ההכנסות בשנה

ינון אזולאי: כמה יש בקרן לזיהום ים?     

קרן יצחקי פרוכטמן: כמה תקציב הצטבר שם נכון להיום?     

ינון אזולאי: כן

קרן יצחקי פרוכטמן: בסביבות ה-80 או 90 מיליון

יסמין פרידמן: זה קרן נפרדת?         

קרן יצחקי פרוכטמן: כן

אימאן ח'טיב יאסין: רציתי לשאול לגבי הסעיף של פסולת גושית, איפה זה עומד

קרן יצחקי פרוכטמן: פסולת גושית נמצאת בתכנית מס' 3

קרן יצחקי פרוכטמן:  זה קול קורא שאנחנו רוצים להתחייב עליו

קרן יצחקי פרוכטמן:  זה מתוך ה-300 מיליון

משה גפני: מי בעד אישור פניות מס' 296-298, מי נגד, מי נמנע?     

משה גפני: פניות מס' 296-298 אושרו

משה גפני: פנייה מס' 363 – רשויות מקומיות

ידידיה גרינוולד: הפנייה הזאת נועדה לתקצב סך של 100 מיליון ₪ בהרשאה להתחייב עבור פרויקטים בעיריית ירושלים ו-15 מיליון ₪ בהרשאה להתחייב עבור תכנית עיצוב לעיר חריש בהתאם להחלטת ממשלה

מיכאל ביטון: זה חלק מתפיסה כוללת של פיתוח כלכלי בכל הרשויות?     

ידידיה גרינוולד: כן

מיכאל ביטון: כמה מוקצה לפיתוח כלכלי לכלל הרשויות?     

ידידיה גרינוולד: מוקצים לפיתוח כ-300 מיליון ₪ לכלל הרשויות

ידידיה גרינוולד:  פה אנחנו מדברים על תוספת ייעודית עבור עיריית ירושלים ועבור חריש במסגרת החלטת ממשלה

ידידיה גרינוולד:  עברו עוד החלטות ממשלה שהעברנו בוועדת כספים עבור בית שמש, קצרין ובאר שבע

משה גפני: למה חריש פה?     

ידידיה גרינוולד: זו החלטת ממשלה מהשנה האחרונה, החלטת ממשלה מאפריל 2022

ידידיה גרינוולד:  מדובר על תכנית עיצוב גדולה שבונים לעיר חריש

משה גפני: מי בעד פנייה מס' 363, מי נגד, מי נמנע?     

משה גפני: פנייה מס' 363 אושרה

משה גפני: אנחנו חוזרים לפנייה מס' 312

משה גפני:  למה אין פה את בתי הדין הרבניים? המקסימום שאתם עושים זה שכשאתם בונים בית משפט באשדוד אתם לוקחים את הבניין הישן ומעבירים אותו לבתי הדין

משה גפני:  האם אצלכם בתי הדין הם ברמה שונה מבחינת ההתייחסות?      

מיכל רוזין: ממש לא

מיכל רוזין:  המדיניות היא לבנות ולספק פתרונות דיור הולמים לבתי הדין בהתאם לפרוגרמה מלאה באותו מפרט של בתי המשפט

מיכל רוזין:  ישבתי לפני שלושה שבועות עם מנהל בתי הדין הרבניים והסמנכ"לית ודיברנו על תכנית רב שנתית

מיכל רוזין:  גם לבית הדין הרבני העליון יש תכנית וגם לבתי דין נוספים

מיכל רוזין:  אנחנו מתייחסים לבתי הדין הרבניים בדיוק כמו שאנחנו מתייחסים לבתי המשפט

משה גפני: אני מבטל את הרביזיה על הפנייה, אבל אני מבקש לדעת בתוך חודש מה התכנית לגבי בתי הדין הרבניים, מה אתם מתכוונים לעשות

משה גפני:  לבתי המשפט אתם מביאים תקציבים ובונים, אבל לבתי הדין אתם כל הזמן רק עושים תכניות

מיכל רוזין: נעביר את התכנית

ינון אזולאי: האם יש לכם תכנית לשנה הקרובה, לשנתיים או לחמש השנים הקרובות?     

מיכל רוזין: אנחנו מדברים לגופו של כל בית דין רבני

מיכל רוזין:  כרגע אנחנו מדברים על בית הדין הרבני העליון

ינון אזולאי: את זה כבר אמרו לנו ממזמן

ינון אזולאי:  האם עשיתם איזה שהוא מיפוי לגבי בתי הדין כדי לדעת כמה נמצאים בשכירות, כמה נמצאים במצב שהם חייבים שיפוץ, כמה נמצאים במצב שהם חייבים מעבר? בית הדין באשדוד נמצא בשכירות היום

משה גפני: האם באשדוד יש בית משפט חדש?     

ינון אזולאי: חשבת שלא? בית הדין מוכן להחליף את המקום שלו עם המקום של בית המשפט

מיכל רוזין: בבית הדין הרבני באשדוד היה אירוע שאנחנו מכירים

מיכל רוזין:  אנחנו עכשיו מפרסמים מכרז חדש לבית הדין הרבני

משה גפני: לא כולם מכירים

משה גפני:  חלק מכירים, חלק אומרים שזה לא יכול להיות

מיכל רוזין: מי שמכיר יודע

מיכל רוזין:  המטרה היא לדאוג לבית דין רבני חדש

ינון אזולאי: אני מדבר על כל מקום

ינון אזולאי:  העליתי את אשדוד בגלל שהייתה פנייה וניסיתי לעזור

משה גפני: דיברנו גם על זה פה

משה גפני:  פניות מס' 307-310 – משרד החוץ

גל אסף: הפנייה נועדה לתקצב סכום של כ-90 מיליון ₪ לתקציב משרד החוץ וכן שינויים פנימיים בתקציב המשרד

גל אסף:  בתכנית 09-5101 השינויים הם תגבור כוח אדם במשרד החוץ עקב סגירת המשרד לנושאים אסטרטגיים והעברת תקן ממשרד הבט"פ למשרד החוץ, ובתכנית 09-5102 מדובר בתגבור של כ-90 מיליון ₪ עבור סיוע של משרד החוץ לאוקראינה, בינוי של  נציגויות עקב הסכמי אברהם ו-40 מיליון ₪ לפעילות דיפלומטית שמשרד החוץ עושה, פעילות הסברה ברחבי העולם

משה גפני: מי בעד אישור פניות מס' 307-301, מי נגד, מי נמנע?     

משה גפני: פניות מס' 307-310 אושרו

משה גפני: 04-048 – משרד ראש הממשלה

גל אסף: הפנייה נועדה להעביר את יתרת עודפי הקורונה לדברים הבאים: ארבעה מיליון למשרד התפוצות עבור התקשרויות שהוא עשה לחיזוק בתי ספר יהודיים בתקופת הקורונה ו-540 מיליון ₪ במשרד לשוויון חברתי עבור פרויקטים

משה גפני: מי בעד, מי נגד, מי נמנע?     

משה גפני: פנייה מס' 04-048 אושרה

משה גפני: 06-006 – משרד הפנים

ידידיה גרינוולד: הפנייה נועדה להעביר עודפים בסך של 13

ידידיה גרינוולד: 4 מיליון ₪

ידידיה גרינוולד:  העודפים האלה נובעים מהתקשרויות ארוכות טווח של תפעול מערכות מחשוב ופיתוח מבני דת בבתי עלמין לעדות לא יהודיות

משה גפני: מי בעד אישור פנייה מס' 06-006, מי נגד, מי נמנע?     

משה גפני: פנייה מס' 06-006 אושרה

משה גפני: אני עובר לעודף מס' 51-006 – הדיור הממשלתי

יגאל גואטה: הפנייה התקציבית נועדה להעברת עודפים משנת התקציב 2021 לשנת התקציב 2022 בסך של 28,266 אלפי ₪

יגאל גואטה:  תכנית מס' 1: בינוי קריות ומשרדי ממשלה – 16,258,000 ₪, תכנית מס' 2: בינוי בתי משפט – 3,253,000 ₪, תכנית מס' 3: 8,755,000 ₪

משה גפני: מי בעד אישור הפנייה, מי נגד, מי נמנע?     

משה גפני: פנייה מס' 51-006 אושרה

משה גפני: 33-015 – משרד החקלאות

יואב הכט: הפנייה נועדה להעברת עודפים משנת 2021 לשנת 2022 בסכום של 7,934,000

יואב הכט:  הפנייה נועדה לתקצוב של עודפים עבור מענקים שניתנו למחקר ופיתוח

משה גפני: מה זה מחקרים בחקלאות? זה וולקני?     

מיכאל ביטון: מו"פים

סיון ינקוביץ: זה לא וולקני, זה נוהל השקעות שפורסם בשנת הקורונה להאצה טכנולוגית בחקלאות, מענקים למגדלים שישקיעו בטכנולוגיית חקלאיות מתקדמות

משה גפני: מה המצב של וולקני? היו בעיות לפני כמה שנים

סיון ינקוביץ: השנה הכל בסדר

אימאן ח'טיב יאסין: את החוקרת הבדואית היחידה שעובדת שם יפטרו בגלל שאין תקציב

משה גפני: מתי?     

אימאן ח'טיב יאסין: עכשיו, בסוף דצמבר

משה גפני: רוצים לפטר את העובדת במכון הוולקני?     

סיון ינקוביץ: אני לא מכירה את זה

סיון ינקוביץ:  אני יכולה לפנות למכון ולברר

אימאן ח'טיב יאסין: אני יכולה לשלוח לך את המכתב ששלחתי ואת התשובה שקיבלתי

משה גפני: מה קיבלת?     

אימאן ח'טיב יאסין: כאילו שאין תקציב ואין תקן לזה

משה גפני: לא מפטרים כל כך מהר

מיכאל ביטון: עד שיש חוקרת בדואית

מיכאל ביטון:  אין הרבה

משה גפני: מי בעד אישור פנייה מס' 33-015, מי נגד, מי נמנע?     

משה גפני: פנייה מס' 33-015 אושרה

משה גפני: 14-003 – הוצאות בחירות לכנסת

משה גפני:  צריך את הכסף הזה? זה חשוב?         

ידידיה גרינוולד: הפנייה הזאת נועדה להעביר 108

ידידיה גרינוולד: 3 מיליון שקל, כשהחלק הגדול מורכב מעודפים מהבחירות לכנסת ה-22, ה-23 וה-24

משה גפני: למה זה עודף?     

ידידיה גרינוולד: יש התקשרויות של ועדת הבחירות

ולדימיר בליאק: כי הניצול בפועל היה יותר נמוך

משה גפני: תן לי דוגמה של התקשרות שנותר בה עודף שעובר משנה לשנה

יעל אליהו: זה בעיקר פרויקטי מחשוב

משה גפני: מי בעד אישור הפנייה, מי נגד, מי נמנע?     

משה גפני: פנייה מס' 14-003 אושרה

משה גפני: 41-007 – רשות ממשלתית למים וביוב

ליהי צלאל: הפנייה נועדה להעברת סכום של 4,364 אלפי שקלים מסעיף 41 לשנת הכספים 2021 כעודף לשימוש בשנת 2022

משה גפני: מה זה העודף?     

ליהי צלאל: זה התקשרויות חוצות שנה שהיו בשנת 2021 ועוברות לשנת 2022

משה גפני: מה העודף? על איזה נושא?     

ליהי צלאל: נושאי שעת חירום, הסברה והפעילות השוטפת של הרשות

משה גפני: מי בעד אישור הפנייה, מי נגד, מי נמנע?     

משה גפני: פנייה מס' 41-007 אושרה

משה גפני: בקשה 54-029 – רשויות פיקוח

דוד מור: מדובר על העברת סכום של 29,932,000 משנת 2021 לשנת 2022 בהתאם לפירוט הבא: תכנית 54-1002, תפעול רשות התחרות – 1,380,000 שקלים

דוד מור:  העודפים נובעים מהתחייבויות שנמשכות מעבר לשנה קלנדרית

משה גפני: 	מי בעד אישור הפנייה, מי נגד, מי נמנע?     

משה גפני: בקשה מס' 54-029 אושרה

משה גפני: 78-009 – משרד התיירות

נעם שרלו בגריגה: הבקשה התקציבית נועדה להעברת עודפי תקציב קורונה בסך של 9,000,000 ₪ בהוצאה משנת 2021 לשנת 2022

נעם שרלו בגריגה:  מדובר בכספים לפיתוח כלכלי ותיירותי לרשויות תיירותיות בגליל ובגולן בהתאם להחלטת ממשלה מס' 326

נעם שרלו בגריגה:  טרם הושלמו כל הבחינות לשנת 2021, ולכן חלק מהתקציב עבר כעודף לשנת 2022

משה גפני: מי בעד אישור הפנייה, מי נגד, מי נמנע?     

משה גפני: פנייה מס' 78-009 אושרה

משה גפני: 37-012 – הכשרת כוח אדם ושירותי תיירות בישראל

משה גפני:   מי בעד אישור הפנייה, מי נגד, מי נמנע?     

משה גפני: פנייה מס' 37-012 אושרה

משה גפני: 18-006 – רשויות מקומיות

ידידיה גרינוולד: הפנייה הזאת נועדה להעביר 24

ידידיה גרינוולד: 4 מיליון ₪

ידידיה גרינוולד:  העודפים האלה נובעים מתשלומים לרשויות שנתנו את ההנחות בארנונה לעסקים

ידידיה גרינוולד:  עכשיו הרשויות האלו שלחו דרישות תשלום נוספות

ידידיה גרינוולד:  יש פה גם עודפים בגין סלי מזון שהחברות המפעילות העבירו את יתרות התשלום בשנה הזאת

ינון אזולאי: כמה יש ביתרות?     

ידידיה גרינוולד: הוקצו 700 מיליון

ידידיה גרינוולד:  הביצוע עומד על משהו כמו 685

ולדימיר בליאק: אלו הנחות שכבר ניתנו?     

ידידיה גרינוולד: בזמן הקורונה ניתנו הנחות בארנונה לעסקים

ולדימיר בליאק: התהליך הזה הוא דרך משרד הכלכלה, נכון?     

ידידיה גרינוולד: כן

אימאן ח'טיב יאסין: אפשר לקבל את רשימת הרשויות?     

ידידיה גרינוולד: אני אעביר לוועדה

משה גפני: מי בעד אישור הפנייה, מי נגד, מי נמנע?     

משה גפני: פנייה מס' 18-006 אושרה

משה גפני: פניות 385-392 – תרבות וספורט

יואב הכט: הפנייה נועדה להעביר סכום כולל של 20,082,000 ₪ לתכניות משרד התרבות והספורט, לפי החלוקה הבאה: רשות העתיקות – 23,470,000 ₪, תכנית התפעול – 1,861,000 ₪, תכנית מרכז ההסברה – 200,000 ₪, מינהל תרבות – 42,730,000 בהרשאה להתחייב עבור שימור אתרים, מינהל הספורט – 21,850,000 ₪ בהרשאה להתחייב עבור אירועים בינלאומיים

ולדימיר בליאק: על איזה מתקני ספורט מדובר?     

יואב הכט: תכנית למתקנים לשנים 2022-2031 אושרה על ידי שר הספורט ושר האוצר במרץ של השנה האחרונה

ולדימיר בליאק: מה היקף התכנית?     

יואב הכט: היקף התכנית הכולל הוא למעלה משלושה מיליארד והוא נועד לפיתוח כל תחום מתקני הספורט ברחבי הארץ

יואב הכט:  הרובד העיקרי הוא הרובד התחרותי, בערך 50% מהתכנית

יואב הכט:  רובד נוסף הוא הרובד התחרותי עבור ספורטי העל, אצטדיונים וכן הלאה, והרובד השלישי הוא הרובד הקהילתי עבור מתקנים ברמת הרשות, כמו מסלולי ריצה, כמו מתקנים לספורט נכים

ולדימיר בליאק: זה קשור למתקני הספורט בבתי הספר?     

יואב הכט: מתקני הספורט בבתי הספר מתוקצבים באופן בלעדי על ידי משרד החינוך

יסמין פרידמן: העברה התקציבית הזאת היא תוספת לתקצוב שהיה כבר, נכון?     

יואב הכט: בתכנית המתקנים אנחנו מוסיפים 61,500,000 שקל

יסמין פרידמן: חלק מזה מגיע גם לרשויות המקומיות?     

יואב הכט: בוודאי

יואב הכט:  כל תכנית המתקנים מוקצית לרשויות מקומיות שמגישות בקשות

יואב הכט:  מדובר על תהליך סדור שקורה מידי שנה

משה גפני: מי בעד אישור פניות 385-392, מי נגד, מי נמנע?     

משה גפני: פניות 385-392 אושרו

משה גפני: 403,404 – משרד הרווחה

תאיר ראבוחין: הפנייה נועדה לתקצוב 101,087 אלפי ₪ עבור פעילות במסגרת חוץ ביתית ושירותי קהילה לאוכלוסיות המטופלות של משרד הרווחה והשירותים החברתיים

תאיר ראבוחין:  תכנית ראשונה, טיפול חוץ ביתי באנשים עם מוגבלות – 323,724 אלפי ש"ח

תאיר ראבוחין:  מטרת השינוי: תקצוב פעילות בשירותים חוץ ביתיים לאנשים עם מוגבלות, שזה כולל גם מוגבלות שכלית-התפתחותית, גם אוטיסטים וגם נכים

תאיר ראבוחין:  תכנית שנייה, טיפול קהילתי באנשים עם מוגבלות – 199,010 אלפי ₪

תאיר ראבוחין:  מטרת השינוי: תגבור התקציב למעונות יום שיקומיים, מסגרות קהילתיות לילדים ומבוגרים עם מוגבלות, נופשונים, ובניית מעונות בקהילה לאנשים עם מוגבלות

תאיר ראבוחין:  תכנית שלישית, מחלקות לשירותים חברתיים ברשויות המקומיות – 151,282 אלפי ₪

תאיר ראבוחין:  מטרת השינוי: תקצוב תשלומי מרכיב שיפוי ברטרו ותשלומי השכר של העובדים במחלקות לשירותים חברתיים במסגרת ההסכם שנחתם בשנת 2022

תאיר ראבוחין:  תכנית רביעית, טיפול חוץ ביתי, תקון וסיוע לבתי משפט – 51,151 אלפי ₪

תאיר ראבוחין:  מטרת השינוי: תגבור התקציב לנערים בסיכון גבוה בפנימיות ומסגרות נעולות לנוער עבריין

משה גפני:    מי בעד פניות מס' 403,404 מי נגד, מי נמנע?     

משה גפני: פניות 403,404 אושרו

משה גפני: אנחנו חוזרים לפנייה של הביטוח הלאומי

שלומי מור: הדרישה של האוצר, למיטב הבנתנו, נועדה לאפשר להם לשלם לביטוח הלאומי על פי הוראות חוק הביטוח הלאומי

משה גפני: אבל עובר כסף שלכם למשרד האוצר

שלומי מור: מה שמדובר עליו פה זה השתתפות אוצר המדינה בהוצאות הביטוח הלאומי על פי סעיף 32 לחוק הביטוח הלאומי וסעיף 9

שלומי מור:  האוצר מעביר ממקום אחר לסעיף שעוסק בביטוח הלאומי

מיכאל ביטון: התחשיב הזה נבדק על ידכם? הוא בדיוק כמו שצריך? יש ויכוחים בין הביטוח הלאומי לאוצר מידי פעם

משה גפני: אתה צודק בשאלה הזאת

משה גפני:  אני עוד בטראומה מהדיון שהיה  – כבר הרבה שנים עברו מאז – על זה שמשרד האוצר לקח מהם את הזכויות

משה גפני:  מה שהם אמרו לוועדה בשעתו זה שהביטוח הלאומי יהיה חלק מהעניין

משה גפני:  האם העברה הזאת היא הפתעה בשבילך?      

שלומי מור: העברה הזאת היא לא הפתעה בשבילי, כיוון שאני מידי חודש מעביר אליהם דרישה במיליארדי שקלים

שלומי מור:  עד כה עברו כ-50 מיליארד שקלים, כאשר להבנתי עכשיו הם מבקשים להעביר כסף נוסף על מנת שהם יוכלו למלא את התחייבותם כלפיי על פי חוק

ולדימיר בליאק: מה היקף ההתחייבויות שלהם כלפיכם?    

שלומי מור: זה כל שנה משתנה בהתאם להוצאות

ולדימיר בליאק: האם 647 מיליון זה הסכום לכל השנה או רק חלק מהחוב?     

מיכאל ביטון: האוצר עמד בהתחייבויות שלו בהיקף שנתי מולך?     

שלומי מור: כן, כמובן, זה לפי מה שהחוק קובע

משה גפני: מי בעד פניות מס' 302,303 – הביטוח הלאומי, מי נגד, מי נמנע?     

משה גפני: פניות מס' 302,303 אושרו

משה גפני: פניות מס' 370,371 – רשות האוכלוסין וההגירה

רום ברהב: הפנייה נועדה לתקצוב סך של 11,321 אלפי ₪ בהוצאה בתקציב רשות האוכלוסין וההגירה עבור כיסוי עלויות חריגות שנבעו מהגברת הפעילות בלשכות מינהל האוכלוסין לטובת מתן מענה לביקושים הגוברים לדרכונים ביומטריים

רום ברהב:  התקצוב הזה נכנס לתכנית 68-1102 - מחשוב, תפעול וטיפול בזרים השוהים בישראל שלא כחוק

רום ברהב:  מטרת השינוי היא תקצוב סך של 11,321 אלפי ₪ למימון גידול בעלויות רכש לחומרי גלם ותיעוד ביומטרי הנובעים ממתן מענה לביקושים עתידיים

אוהד טל: מה ההבדל בין הפנייה הזאת לפנייה 401?     

רום ברהב: בפנייה הזאת אנחנו מעבירים תקצוב נוסף בשביל לתת מענה לעודפי הביקוש לתיעוד הביומטרי

רום ברהב:  הפנייה הבאה זה שינויים פנימיים בתוך הסעיף של רשות האוכלוסין וההגירה

אוהד טל: זה כתוב אותו דבר, אני לא רואה הבדל

רום ברהב: בעיקרי הפנייה זה מוסבר

אוהד טל: העניין של שוהים בלתי חוקיים מדבר על סודנים ואריתראים?     

רום ברהב: שוהים בלתי חוקיים זה השם של התכנית, אבל העברת הכספים הזאת לא מתעסקת בנושא הזה

ולדימיר בליאק: איך נקרא המתקן שלכם בנתב"ג? ביקרתי שם לפני כשנה, התנאים שם מזעזעים

משה גפני: מה המצב היום?     

אלי אלפסי:  מדובר על אותו מבנה

אלי אלפסי:  המקום מושכר מרש"ת, כשרש"ת הם אלה שאמורים לבצע שיפוץ

משה גפני: זה לא בסדר, מכניסים לשם בני אדם

משה גפני:  המקום צריך להיות מותאם לבני אדם

ולדימיר בליאק: מדובר על אנשים שלא הורשעו, שהם לא אסירים, שהם רק שוהים בלתי חוקיים

ולדימיר בליאק:  הם לא אמורים לשהות בתנאים כאלה

אלי אלפסי: נכון

משה גפני: אנחנו מבקשים לזרז את התהליך הזה

משה גפני:  אי אפשר לפגוע בבני אדם

אלי אלפסי: אנחנו מתכוונים לעשות שם שיפוץ רציני

משה גפני: מי בעד אישור הפניות, מי  נגד, מי נמנע?     

משה גפני: פניות מס' 370,371 אושרו

משה גפני: פנייה מס' 401 – רשות האוכלוסין וההגירה

רום ברהב: הפנייה נועדה לביצוע שינויים פנימיים בהוצאה בתקציב רשות האוכלוסין וההגירה עבור כיסוי עלויות חריגות שנבעו מהגברת הפעילות בלשכות מינהל האוכלוסין לטובת מענה לביקושים הגוברים לדרכונים ביומטריים, וכן עבור מימון מקדמות לעובדי ביקורת הגבולות על פי הוראת בית הדין בעקבות תביעה משפטית

רום ברהב:  תכנית 68-1101 – מטה בלשכות אוכלוסין

רום ברהב:  מטרת השינוי: תקצוב סך של 7,278 אלפי ₪ לכיסוי עלויות שכר חריגות שנבעו מהגברת הפעילות בלשכות מינהל האוכלוסין למתן מענה לביקושים הגוברים לדרכונים ביומטריים, ותכנית 68-1301 – שכר ופעולות – 91,283 אלפי ₪ למימון עלויות חריגות שכר עבור מקדמות לעובדי ביקורת הגבולות על פי הוראות בית הדין בעקבות תביעה משפטית

משה גפני:  מי בעד אישור הפנייה, מי נגד, מי נמנע?     

משה גפני: פנייה מס' 401 אושרה

משה גפני: פניות מס' 397,398 – משרד הביטחון

דן נימני: הפנייה נועדה לתקצוב 250 אלפי ₪ בהוצאה לסעיף 15 – משרד הביטחון

דן נימני:  מטעמי סיווג הסברים יינתנו בוועדה המשותפת לתקציב הביטחון

משה גפני: מי בעד אישור הפניות, מי נגד, מי נמנע?     

משה גפני: פניות מס' 397,398 אושרו

משה גפני: פנייה מס' 362 -  משרד השיכון

יפתח עשהאל: מדובר על פניית סוף שנה

משה גפני: מי בעד הפנייה, מי נגד, מי נמנע?     

משה גפני: פנייה מס' 362 אושרה

משה גפני: פניות מס' 372,373 – משרד השיכון

יפתח עשהאל: הפנייה כוללת 16 מיליון אלפי ₪ בהוצאה ו-828 אלפי ₪ בהרשאה להתחייב, לפי התכניות הבאות: תכנית 70-0201 – 400 אלפי ₪ בהוצאה, 70-0202 – 730,150 אלפי ₪ בהרשאה להתחייב, תכנית 0205 – 133,612 אלפי ₪ בהוצאה ו-300,255 אלפי ₪ בהרשאה להתחייב, 70-0214 – 11,350 אלפי ₪ בהוצאה ו-500 אלפי ₪ בהרשאה להתחייב, תכנית 70-0401 – 30,431 אלפי ₪ בהרשאה להתחייב, 70-0502 – 202,890 אלפי ₪ בהרשאה להתחייב, 70-0503 – 5,372 בהרשאה להתחייב, 70-0507 – 9,350,000 בהרשאה להתחייב, תכנית 70-0508 – 500 אלפי ₪ בהוצאה ו-9,815 אלפי ₪ בהרשאה להתחייב, תכנית 0509 – 69,923 אלפי ₪ בהוצאה ו-300,000,000 בהרשאה להתחייב

נעמה לזימי: האם יש פה איזו שהיא עמידה מול דוח המבקר המאוד חריף שיצא השנה על חברת עמידר? מדובר על דוח קשה שהוא לא דוח ראשון נגד החברה הזאת

נעמה לזימי:  כמעט כל פניות הציבור שמגיעות אלי על הדיור הציבורי – 50 פניות ממש פרטניות בשנה האחרונה – היו על עמידר

נעמה לזימי:  אני לא צריכה דוח מבקר כדי לדעת כמה החברה הזאת מאוד פוגענית

ינון אזולאי: 	אנחנו יודעים גם כשפונים ואין מענה

נעמה לזימי: יש לי פניות ציבור על התעמרות מכוונת, כמו של מישהי שכבר הצליחה באיזה משפט מולם אבל אז עושים לה דווקא

נעמה לזימי:  מדובר על דברים מזעזעים

מיכאל ביטון: העוול במדינה לעניים ביותר ולמוחלשים ביותר זו חברת עמידר

מיכאל ביטון:  אנחנו מציעים לסגור אותה ולהעביר את הנכסים שלה לעמיגור

מיכאל ביטון:  מה שקורה פה זה שיש מאות מיליונים כלליים של קידום דיור, בתוכם הסעיפים של עמידר

מיכאל ביטון:  האם ניתן להפריד בין הדברים? האם ניתן לשים בצד את עמידר עד שנדון בזה?       

יפתח עשהאל: את הדיון על עמידר אפשר לעשות מול המשרד

מיכאל ביטון: אתה לא חף מפשע

מיכאל ביטון:  לאוצר יש תכנית מסודרת שהורגת את הדיור הציבורי בישראל

מיכאל ביטון:  אתם אבי אבות הפגיעה בדיור הציבורי

מיכאל ביטון:  עמידר זה הפושע הקטן, אתם הפושע הגדול

מיכאל ביטון:  יש חברות שהסתדרו למרות האוצר

משה גפני: אני מגיש רביזיה על הפנייה של משרד החקלאות

אימאן ח'טיב יאסין: לגבי תכנית מס' 10, ה-30 מיליון לעזרה ברכישת דירות, האם אפשר לדעת איפה, מה הקריטריונים, מי יכול להגיש? אנחנו יודעים שיש מאות של אנשים אם לא יותר שמעוניינים לרכוש את אותן דירות

יפתח עשהאל: התכנית הזאת היא מתוקף חוק הדיור הציבורי שמאפשר לדיירים לקנות את הדירות

יפתח עשהאל:  מה שאנחנו רואים בתכנית הזאת זה קניית דירות של המדינה עם הכסף שהדיירים רכשו איתו את הדירות

יפתח עשהאל:  על כל מכירה של חמש דירות המדינה קונה דירה

יפתח עשהאל:  אנחנו נותנים פה הרשאה להתחייב עבור המשרד כדי שיוכל לרכוש דירות כמה שיותר מהר

משה גפני: מי בעד אישור הפניות, מי נגד, מי נמנע?     

משה גפני: פניות מס' 72,73 אושרו

משה גפני: פניות מס' 281-292 – שיכון

יפתח עשהאל: הפנייה הזאת היא של 527,132 אלפי ₪ בהוצאה וסך של 300 אלפי ₪ בהרשאה להתחייב

יפתח עשהאל:  יש פה גם קצת כסף שנשאר מזה שנדרשנו לשלם עבור אבטחת בתי גיל הזהב בתקופת הקורונה

משה גפני: מאיפה הכסף?       

אימאן ח'טיב יאסין: איפה זה יהיה?     

יפתח עשהאל: מדובר בפעילות משרד השיכון שמפתח שכונות בכל רחבי הארץ

משה גפני: זו החלטת ממשלה?     

יפתח עשהאל: זו לא החלטת ממשלה, זו ממש פעילות הפיתוח של משרד השיכון

יפתח עשהאל:  חלק מהכסף מגיע מעלויות הפיתוח ומהעבודה שמשרד השיכון עושה, חלק מגיע מסבסוד פיתוח שהמדינה מוסיפה

אימאן ח'טיב יאסין: אתה יכול להגיד באיזה ישובים?     

יפתח עשהאל: קשה למצוא ישוב שלא נמצא פה

אימאן ח'טיב יאסין: אני חושבת שכדאי שנקבל את רשימת הישובים

יפתח עשהאל: אפשר לבקש ממשרד השיכון שיעביר את רשימת הישובים

משה גפני: מי בעד אישור הפניות, מי נגד, מי נמנע?     

משה גפני: פניות 281-292 אושרו

משה גפני: פניות מס' 348-350 – משרד הפנים

ידידיה גרינוולד: הפנייה התקציבית נועדה לתקצב 87 בהוצאה ו-18 בהרשאה להתחייב

ידידיה גרינוולד:  השינויים המרכזיים הם: 21

ידידיה גרינוולד: 5 מיליון ש"ח עבור הרשות לבחירות לכנסת ה-25, 25 מיליון שקל עבור היערכות לבחירות ברשויות המקומיות בשנה הקרובה, בשנת 2023, שני מיליון שקל לבחירות שיתקיימו ביבנה השנה, ו-11

ידידיה גרינוולד: 5 מיליון שקל עבור תשלום פסק דין לפיצוי נפגעי אסון ורסאי

משה גפני: מי בעד הפניות, מי נגד, מי נמנע?     

משה גפני: פניות מס' 348-350 אושרו

משה גפני: 344-346 – חוק חיילים משוחררים, מענקי שחרור וקרן הפיקדון

דן נימני: הפנייה התקציבית נועדה לתקצוב סך של 233,598 אלפי ₪ בהוצאה עבור מענקי שחרור וקרן הפיקדון בהתאם לביצוע בפועל

דן נימני:  59,939 אלפי ₪ בהוצאה עבור מענקי שחרור בהתאם לביצוע בפועל ותקצוב של 173,632 בהוצאה עבור קרן פיקדון בהתאם לביצוע בפועל

משה גפני: מי בעד אישור הפניות, מי נגד, מי נמנע?      

משה גפני: פניות מס' 344-346 אושרו

משה גפני: פנייה מס' 339 – זרוע העבודה במשרד הכלכלה

מתן מור: הבקשה התקציבית נועדה לבצע שינויים פנימיים בתקציב זרוע העבודה עבור תקצוב הכשרת נוער בבתי ספר ותקצוב הרשאה להתחייב בסך 18,863 אלפי ₪ עבור מימוש החלטה 549

מתן מור:  הפנייה מחולקת לפי התכניות הבאות: תכנית 36-3002 – 2,593 אלפי ₪, תכנית 36-4001 – 5,600 אלפי ₪, תכנית 36-4101 – 7,000 אלפי ₪

משה גפני: מה זה עידוד תעסוקת אוכלוסיות ייעודיות?     

מתן מור: זו התכנית שבה נמצאת כל הפעילות לעידוד תעסוקת אוכלוסיות יעד לפי החלטת ממשלה - בעיקר חרדים וערבים

משה גפני: כמה כסף אתם רוצים לתת?     

מתן מור: אנחנו מוסיפים לתכנית 21,618 אלפי ₪ עבור מימוש החלטת ממשלה 549

משה גפני: מה זה הכשרת נוער בבתי ספר?      

מתן מור: לזרוע העבודה יש בתי ספר מקצועיים לנוער

מתן מור:  הועבר לשם 29,362 אלפי ₪ בהתאם לביצוע בפועל ולכמות התלמידים שהייתה בבתי הספר בשנה האחרונה

משה גפני: מי בעד אישור הפנייה, ירים את ידו? מי נגד, מי נמנע?     

משה גפני: פנייה מס' 339 אושרה

משה גפני: פנייה מס' 299 – משרד התחבורה

דנה דובר: הפנייה נועדה לתקצוב של 37,814 אלפי ₪ בהוצאה ועוד 5,000 אלפי ₪ בהוצאה מותנית

דנה דובר:  הפנייה בחלוקה לתכניות הבאות: למשרד הראשי תקצוב של 21,635 אלפי ₪ בהוצאה שמיועדים גם להשלמות שכר וגם להוצאות שונות, לשירות המטאורולוגי תקצוב של 345 אלפי ₪ בהוצאה להשלמת תקצוב ותשלומי שכר, לרשות הספנות והנמלים תקצוב של 13,264 אלפי ₪ עבור תשלומי שכר וסובסידיה לספנות, לרשות התעופה האזרחית תקצוב של 85 אלפי ₪, לרשות התחבורה הציבורית תקצוב של 2,300 אלפי ₪ עבור השלמות ותקצוב שכר

מיכאל ביטון: לא מצאתם כמה שקלים למלחמה בתאונות דרכים, לתקצוב פיילוט לשכחת ילדים ברכב? יש לכם עודפים להכל

מיכאל ביטון:  להצלת חיים לא ראינו שורה אחת פה

מיכאל ביטון:  עשיתם סיעור מוחות אצלכם מה לעשות עם העודפים? בסוף שנה לא מצאתם 10 מיליון שקל לתינוקות שנשכחים באוטו?      

דנה דובר: הפנייה הזאת לא נועדה לתקצב את תכנית הרלב"ד, היא נועדה להשלמות שכר

מיכאל ביטון: כמה מתוקצב במשרד לשכחת ילדים באוטו? אתה יודע למה הם ממלאים את פיהם מים? כי מדובר באפס תקצוב כדי לעודד את ההורים לשים התקנים, לעשות פיילוטים, ללכת למרכזי הגיל הרך

מיכאל ביטון:   משרד של 50 מיליארד שקל שיש לו יתרות לא יודע לקחת כסף כדי להציל חיים

מיכאל ביטון:  התינוקות האלה הם לא מכל המגזרים

משה גפני: למה?     

מיכאל ביטון: כי זה לא חשוב

דניאל שוורץ: לתכנית של הרשות הלאומית לבטיחות בדרכים אין תוספת תקציב בפנייה הזאת

מיכאל ביטון: התשובה היא אפס

מיכאל ביטון:  לא שמתם כסף עבור שכחת ילדים ברכב

מיכאל ביטון:  שקל אחד לא ראית לדבר הזה

מיכאל ביטון:  למה? כי התינוקות האלה הם מאוכלוסיות מאוד מסוימות

מיכאל ביטון:  תינוק יכול להישכח בכל בית, בכל משפחה

משה גפני: מי מוסמך להעביר את הדרישה שלנו שיהיה כסף לעניין של שכחת תינוקות?     

דניאל שוורץ: ככל שזה יהיה בסדרי העדיפויות - -     

משה גפני: מה זה סדר עדיפויות? על איזה סדר גודל מדובר?  

מיכאל ביטון: זה כמה מיליונים בודדים

מיכאל ביטון:  נא להביא העברה למטרה הזאת

מיכאל ביטון:  אבי נאור הוא תותח על

מיכאל ביטון:  תתנו לו כסף, הוא יעבוד

משה גפני: אני מבקש שתבדקו את הדבר הזה

משה גפני:  מי בעד אישור הפנייה, ירים את ידו? מי נגד, מי נמנע?      

משה גפני: פנייה מס' 299 אושרה

משה גפני: 351 – גמלאות ופיצויים

עפר שלח: הפנייה נועדה להגדיל את מסגרת ההוצאה המותנית בהכנסה בסך של 68,435 אלפי ₪ עבור התאמת תקציב ההוצאה המותנית לביצוע בפועל, לפי החלוקה לתכניות הבאות: תכנית 12-1101 – גמלאות מקופת המדינה - הגדלת מסגרת ההוצאה המותנית בהכנסה בסך של 33,435 אלפי ₪ עבור התאמת התקציב לביצוע בפועל, ותכנית 12-1102 – הגדלת מסגרת ההוצאה המותנית בהכנסה של 35 אלפי ₪ עבור התאמת ההוצאה להכנסה בפועל

משה גפני:  מי בעד אישור הפנייה, מי נגד, מי נמנע?     

משה גפני: פנייה מס' 351 אושרה

משה גפני: 338 – רשויות פיקוח

דוד מור: הפנייה דנה בסעיף 54 – רשויות פיקוח

דוד מור:  הפנייה היא לשינויים פנימיים בתוך סעיף 54 לצורך תקצוב מזומן בגין תמיכה ופריסת רשת חלוקת הגז הטבעי ולצורך תקצוב פעולות רשות הטבע והגנים לעניין שמירה על הים בשל פרויקטי האסדות והולכת הגז הטבעי

משה גפני: 	מי בעד אישור הפנייה, ירים את ידו? מי נגד, מי נמנע?     

משה גפני: פנייה מס' 338 אושרה

משה גפני: 375-379 – המשרד לביטחון פנים

אביה פרון: הפנייה נועדה לתקצוב סך של 62,863 אלפי ₪ בהוצאה וסך של 2,500 אלפי ₪ בהוצאה מותנית בהכנסה בתקציב המשרד לביטחון פנים, לפי החלוקה הבאה: בתכנית המשרד לביטחון פנים, ברכש, תקצוב של 2

אביה פרון: 5 מיליון ₪ בהוצאה מותנית בהכנסה עבור החלטת ממשלה בנושא שריפות יער, חורש ושטחים פתוחים, בתכנית 07-5502 – הרשות להגנת עדים, תקצוב סך של 8,537 אלפי ₪ בהוצאה לצורך הוצאות תפעול של הרשות להגנת עדים בהתאם לתחזיות הביצוע, בתכנית 07-6001 – הרשות לכבאות והצלה, תקצוב של כ-22 מיליון שקל בהוצאה בעבור הוצאות שכר בהתאם לתחזיות הביצוע העדכניות, בתכנית 07-7002 – שירות בתי הסוהר, תקצוב של 72,401 אלפי ₪ בהוצאה עבור פרויקטים טכנולוגיים לשירות בתי הסוהר, בתכנית 07-8002 – משטרת ישראל, תקצוב סך של 246,565 אלפי ₪ בהוצאה עבור פרוייקטי התעצמות במשטרת ישראל, שיפוי המוסד לביטוח לאומי בעקבות ועדת גורן ורכש כלי רכב

ינון אזולאי: אנחנו כל פעם שומעים שיש בעיה עם כל ההתחדשות של כלי רכב חדשים בכבאות

ינון אזולאי:  בתחילת השנה שמענו על איזו תכנית

ינון אזולאי:  מה קורה עכשיו?     

אפי דביר: קיבלנו במסגרת תקציב 2022 תקציב חד פעמי לרכישת 37 כלי רכב, מה שכמובן מסייע לנו כי יש לנו 140 רכבים שהם מעל 20 שנה

אפי דביר:  אנחנו מקווים שבתכנית רב שנתית שתאושר בקרוב נוכל להחליף גם את היתר

ינון אזולאי: יש לכם תכנית להחליף את כל 120 הרכבים?     

אפי דביר: עלות רכב היא כמיליון 800, כשיש לנו מעל 100 רכבים

אפי דביר:  הכל תלוי במסגרת התקציבית שתינתן לנו

אפי דביר:  אנחנו נחלק את זה על פני שנים

ינון אזולאי: מה מצב כוח האדם אצלכם, השכר? תמיד שומעים את הזעקות שלהם

ינון אזולאי:  כשיש שריפות גדולות מביאים מכל האזורים

ינון אזולאי:  האם מודעים לדרישות שלכם? האם אתם מעלים את הדרישות?     

אפי דביר: אנחנו תמיד מעלים את הדרישות

אפי דביר:  אנחנו נערכים בפברואר לקלוט כ-70 לוחמים חדשים ובנובמבר אנחנו מתכננים קורס נוסף של 70 לוחמים

אפי דביר:  אנחנו מחכים לתכנית רב שנתית שבמסגרתה נדבר גם על הנושא של החוסר בכבאים

ינון אזולאי: מי בעד פניות מס' 375-379, מי נגד, מי נמנע?     

ינון אזולאי: פניות מס' 375-379 אושרו

ינון אזולאי: פניות מס' 384-393

עידו חי: הפנייה התקציבית נועדה לתקצוב סך של 45,564,000 אלפי ₪ וכן תקצוב בסך של 54,846 אלפי ₪ בהרשאה להתחייב בתקציב הפיתוח של משטרת ישראל ושירות בתי הסוהר

עידו חי:  השינויים נועדו בעיקר עבור פרויקטי הבינוי בבתי הסוהר באלה, בעופר ובנפחא כחלק מהיערכות המדינה לעמידה בפסק הדין של בג"ץ לעניין שטח המחייה

מיכאל ביטון: ביקשתי פעם קודמת שלא תלכו רק לבנייה, שתלכו לפתרונות של מאסר בקהילה כדי לשחרר את הלחץ מבתי הכלא

מיכאל ביטון:  יש עבירות צווארון לבן שאלה אנשים שהם לא מסוכנים לחברה ויכולים להיות בהוסטל כחלופת מאסר

מיכאל ביטון:  כל אסיר בכלא זה מאות אלפי שקלים בשנה, כשאסיר בהוסטל זה עשרות אלפים

מיכאל ביטון:  לא רק צריך לבנות בניינים, צריך גם לשנות את שיטת הכליאה

מיכאל ביטון:  מי עוסק בזה? מי מציג לנו תפיסת עולם בדבר הזה?     

עינת גרוסמן: פרויקטי בג"ץ שעומדים כאן על הפרק הם פרויקטים של הרחבה

עינת גרוסמן:  הייתה החלטת ממשלה שהתקבלה על חלופות כליאה שאנחנו בהחלט עובדים על זה

מיכאל ביטון:  האם יש תכנית להסב 1,000,2,000, 3,000 בשנה הבאה? האם יש יעד?         

עינת גרוסמן: לא רק שיש יעד, יש גם החלטת ממשלה

מיכאל ביטון: מה היעד לשנה הבאה, ל-2023?     

עינת גרוסמן: יש פיקוח אלקטרוני, יש שיקום בקהילה

מיכאל ביטון: כמה סך הכל ב-2023?     

עינת גרוסמן: היעד למסגרת של שיקום בקהילה הוא כ-500, והיעד למסגרת של פיקוח אלקטרוני הוא להוסיף עוד 500

מיכאל ביטון: סך הכל 1,000?     

עינת גרוסמן: כן

מיכאל ביטון:  	מתוך כמה אסירים? 

עינת גרוסמן: כרגע יש 14,000 אסירים

מיכאל ביטון: כולל הביטחוניים?     

עינת גרוסמן: כן

מיכאל ביטון: האוצר אמור לעודד אתכם ליותר מזה

מיכאל ביטון:  יש פוטנציאל ליותר מ-1,000?     

עידו חי: אנחנו בהחלט מעודדים קידום של חלופות מאסר וחלופות מעצר

עידו חי:  כפי שציינת, אסיר בבית סוהר עולה 250,000 שקל בשנה

עידו חי:  העניין נמצא בשיח של משרד האוצר מול משרד המשפטים, המשרד לביטחון פנים ושב"ס

ינון אזולאי: האם יש ביקורות של משרד הבריאות בבתי הכלא?     

עינת גרוסמן: לא ידוע לי

ינון אזולאי: אני שוקל להכניס את זה

ינון אזולאי:  מי בעד פניות מס' 384-393, מי נגד, מי נמנע?     

ינון אזולאי: פניות מס' 384-393 אושרו

ינון אזולאי: 300,301 – רשויות פיקוח

יגאל גואטה: הפנייה התקציבית נועדה לתקצוב סך של 40 מיליון ₪ בהוצאה למינהל התכנון לצורך איזון תכנון מפורט ויועצי תכנון וכן תקצוב סך של 16,500,000 ₪ בהרשאה להתחייב לצורך התקשרויות עם יועצים בוועדות ערר

ינון אזולאי: מי בעד פניות 300,301, מי נגד, מי נמנע?     

ינון אזולאי: פניות מס' 300,301 אושרו

ינון אזולאי: 406 – רשויות פיקוח

גל אסף: הפנייה נועדה לתקצב תוספת של 3 מיליון ₪ לרשות הטבע והגנים עבור פיתוח של הישוב ג'סר א-זרקא בהתאם להחלטת ממשלה 1804

ינון אזולאי: מי בעד, מי נגד, מי נמנע?     

ינון אזולאי: פנייה מס' 406 אושרה

ינון אזולאי: פניות 368,369 – המשרד לשירותי דת

יפתח עשהאל: 5,853,000 בהוצאה ו-19,500,000 בהרשאה להתחייב

יפתח עשהאל:  הפנייה היא פניית סוף שנה במשרד לשירותי דת

יפתח עשהאל:  תקציב המזומן הוא בעיקר לתשלום בגין התחייבויות עבר, תקציב ההרשאה הוא לפיתוח חדש

יסמין פרידמן: מה זה המינהלת לזהות יהודית?     

יפתח עשהאל: מינהלת לזהות יהודית זו פעילות שהמשרד לשירותי דת מבצע – בעיקר פעילות חינוכית

ולדימיר בליאק: איפה?     

יפתח עשהאל: זו תמיכה שהמשרד מעביר לארגונים שמתעסקים - -     

מיכאל ביטון: לא רק דתיים

יפתח עשהאל: נכון

מיכאל ביטון: יש ארגונים לא דתיים שעושים זהות יהודית

מיכאל ביטון:  שלא תחשבו שזה רק דתיים

יפתח עשהאל: גם לפני צבא, גם חיילים, גם אחרי צבא, גם סטודנטים

משה גפני: מי אחראי היום על המינהלת הזאת במשרד לשירותי דת?     

יפתח עשהאל: אלי לבנון

משה גפני: הוא עובד המשרד?     

יפתח עשהאל: כן

ולדימיר בליאק: מה התקציב השנתי של המינהלת?     

משה גפני: הוא עובר עם האגף?         

יפתח עשהאל: הוא עובר יחד עם האגף

מיכאל ביטון: אם האגף יעבור

משה גפני: זה עובר לאבי מעוז?     

ולדימיר בליאק: לא לאבי מעוז, זה עובר לאורית סטרוק

נעמה לזימי: במשרד המומצא החדש

ולדימיר בליאק: במשרד עם השם המשונה

יסמין פרידמן: ניסיתי להבין מה ההבדל בין זה לבין הרשות לזהות לאומית שאבי מעוז רוצה להקים

מיכאל ביטון: זה גדול יותר וחזק יותר

נעמה לזימי: כל אחד והתקציב שלו

נעמה לזימי:  כשיש בן אדם סחיט כולם סוחטים

ולדימיר בליאק: נכון, חלש וסחיט

ולדימיר בליאק:  עדיין לא הבנתי מה המינהלת הזאת עושה

משה גפני: הוא הסביר

משה גפני:  מה זה פיתוח תשתיות במתחם קבר הרשב"י?     

ינון אזולאי: זה החלטת ממשלה?     

יפתח עשהאל: לא מתוקף החלטת ממשלה

יפתח עשהאל:  המשרד לשירותי דת עשה מיפוי עם האחראים על האתר, הוא מיפה כל מיני מפגעים לקראת ההילולא הקרובה

יפתח עשהאל:  עשו כבר שיפוצים לקראת ההילולא הקודמת, אבל עכשיו המשרד עשה עוד מיפוי, בין אם זה לגבי מפגעי חשמל, מפגעי בטיחות, גדרות, מעקות

משה גפני:  מי אחראי על מתחם קבר הרשב"י במירון שאתה מבקש עכשיו שנעביר לשם כסף על מפגעים?         

יפתח עשהאל: האתר עצמו זה שטח פרטי, אבל מי שמתעסק עם המקום הזה הוא המשרד לשירותי דת

יפתח עשהאל:  גם בנוגע להילולא המשרד לשירותי דת מעורב דרך המרכז למקומות קדושים

משה גפני: יש עוד משרדים שמעבירים לעניין הזה כסף או שרק המשרד לשירותי דת?     

יפתח עשהאל: לעניין פיתוח קבר הרשב"י אני לא מכיר עוד משרדים שמעבירים

ינון אזולאי: בעבר הייתה החלטת ממשלה

יפתח עשהאל: רק המשרד לשירותי דת?     

יפתח עשהאל: כן

יפתח עשהאל: דרך הרשות למקומות הקדושים?     

יפתח עשהאל: כן

משה גפני: מי אומר שיש שם מפגעים?     

יפתח עשהאל: המרכז למקומות קדושים

משה גפני: הוא אחראי על זה? הוא בודק? הוא אומר? היה אסון גדול מאוד שם

משה גפני:  אנחנו לא יכולים להעביר את זה ככה מבלי לדעת יותר פרטים

משה גפני:  מי בעל הבית? מי בודק אם יש שם בעיות חשמל? מי זה איש המקצוע שמקבל הנחיות לבדוק את התקלות שיש במקום הזה?     

יפתח עשהאל: המרכז למקומות קדושים מעסיק מהנדסים ייעודיים לאירוע הזה שעשו מיפוי נרחב לתקלות הדחופות שצריך לעשות לקראת ההילולא

יפתח עשהאל:  אנחנו מעבירים את התקציב כמה שיותר מהר, כדי שיוכלו לעשות את זה לפני ההילולא הקרובה

יפתח עשהאל:  מדובר במהנדסים שזה תחום המומחיות שלהם – גם נושא חשמל, גם נושא בטיחות

יפתח עשהאל:  מדובר באנשי מקצוע ברמה מאוד גבוהה שהגיעו לאתר ועשו את כל הבדיקות

משה גפני: מי בעד אישור הפניות, ירים את ידו? מי נגד, מי נמנע?     

משה גפני: פניות 368,369 אושרו

משה גפני: 52-013 – עודפים

אביה פרון: הפנייה התקציבית נועדה להעברת עודפים משנת 2021 בסך של 4,387 אלפי ₪ מתוך המסגרת התקציבית שמיועדת להתמודדות עם התפשטות נגיף הקורונה

אביה פרון:  התקציב מגיע לפיתוח במשטרת ישראל בהתאם להחלטת ממשלה מס' 852 בנושא תקצוב פרויקטי בינוי והרחבה של תחנות משטרה, כשהבינוי מתפרס על פני כמה שנים

אביה פרון:  זה חלק מהכסף שהוחלט עליו בשנה שעברה והביצוע שלו הוא השנה

משה גפני: מי בעד אישור הפנייה, ירים את ידו? מי נגד, מי נמנע?     

משה גפני: פנייה 52-013 אושרה

משה גפני: 07-020

אביה פרון: הפנייה התקציבית נועדה להעברת 5,028 אלפי ₪ בהוצאה מתוך המסגרת התקציבית המיועדת להתמודדות עם התפשטות נגיף הקורונה

אביה פרון:  התקציב ברובו מיועד להוצאות התפעול של הגופים השונים תחת המשרד לביטחון פנים, אם במטה ששם היה את המוקד של הקורונה, אם ברשות הכבאות ואם בשירות בתי הסוהר ובמשטרה

אביה פרון:  בנוסף, למשטרה יש הוצאות של כוח האדם שיועדו לטובת הקורונה וגם יש בינוי של תחנות בכבאות

משה גפני:  מי בעד אישור הפנייה, ירים את ידו? מי נגד, מי נמנע?     

משה גפני: 07-020 אושרה

משה גפני: פנייה 402,405 – רשות ניצולי השואה

תאיר ראבוחין: הפנייה נועדה לתקצוב של 84,356 אלפי ₪ עבור קצבאות ושירותים רפואיים לניצולי שואה בהתאם לביצוע בשנת 2022 ושינויים פנימיים

תאיר ראבוחין:  זה מתפרס על פני שתי תכניות: תגמולים ישירים מתוקף חוק – 60 מיליון ₪ וטיפול רפואי ושירותים – 35 מיליון ₪

משה גפני: כולם מקבלים את זה?     

תאיר ראבוחין: כולם מקבלים את זה

משה גפני: גם אלה שהצטרפו לניצולי השואה לאחרונה, בשנה האחרונה?     

אופיר אטינגר: הפנייה הזאת היא פניית סוף שנה

אופיר אטינגר:  הפנייה הזאת נועדה לכל ניצולי השואה, גם לאלה שמקבלים את המענקים השנתיים מתוקף סעיף 4 לחוק ההטבות, גם לאלה שמקבלים מתוקף ההחלטה המינהלית, גם לאלה שמקבלים את התגמולים החודשיים

אופיר אטינגר:  הפנייה הזאת מבוססת גם על הפנייה הקודמת שהייתה אמורה לעלות

משה גפני: מי בעד אישור הפניות, ירים את ידו? מי נגד, מי נמנע?     

משה גפני: פניות 402,405 אושרו

משה גפני: 319-321 – משרד האנרגיה

דוד מור: הפנייה להעברת סכום של 24,269,000 שקלים לסעיף 34 עבור הקמת תשתית הולכת גז, התייעלות אנרגטית ומחקר ופיתוח במשרד האנרגיה

משה גפני: מי בעד אישור הפניות, ירים את ידו? מי נגד, מי נמנע?      

משה גפני: פניות 319-321 אושרו

משה גפני: 26-013 – המשרד להגנת הסביבה

ליהי צלאל: הפנייה נועדה להעברת עודפים משנת התקציב 2021 לשנת התקציב 2022 בסך של 2,700 אלפי ₪ בהוצאה בתכנית 26-1201 – פעולות יחידות המשרד

משה גפני: מי בעד הפנייה, ירים את ידו? מי נגד, מי נמנע?     

משה גפני: פנייה 26-013 אושרה

משה גפני: תודה רבה, הישיבה נעולה